ai4bharat/Pralekha huggingface dataset:
રેલવે મંત્રાલય
માલવહન કામગીરીમાં પરિવર્તન લાવવા માટે રેલવેમંત્રીએ લોજિસ્ટિક ઉદ્યોગના અગ્રણીઓ સાથે બેઠક યોજી
લોજિસ્ટિક કિંમતો ઘટાડવા માટેના ઉપાયો નવીન અને લાભદાયી હોવા જોઇએઃ શ્રી પીયૂષ ગોયલ
કેન્દ્રીય રેલવે મંત્રી શ્રી પીયૂષ ગોયલે આજે લોજિસ્ટિક ઉદ્યોગના મુખ્ય અગ્રણીઓ/ હિતધારકો સાથે એક બેઠકનું આયોજન કર્યુ હતું. આ બેઠકનું આયોજન ભારતીય રેલવેની માલવહન કામગીરીમાં પરિવર્તન લાવવા સંભવિત રીતો અને પદ્ધતિઓ અંગે ગહન વિચારણા હાથ ધરવા કરવામાં આવ્યું હતું. લગભગ ત્રણ કલાક સુધી ચાલેલી આ લાંબી બેઠક દરમિયાન માલવહન કામગીરીને વધુ કાર્યક્ષમ અને લાભદાયી બનાવવા માટે સંભવિત નીતિગત હસ્તક્ષેપ અંગે ઉદ્યોગ પાસેથી અનેક મહત્વપૂર્ણ સૂચનો પ્રાપ્ત થયા હતા.
કોવિડ 19ની કટોકટી દરમિયાન ભારતીય રેલવે દ્વારા ભજવવામાં આવેલી ચાવીરૂપ ભૂમિકાની જાણકારી આપતાં રેલવે મંત્રીએ જણાવ્યું હતું કે આ સમયગાળા દરમિયાન રેલવેએ કોવિડ કટોકટીનો ગંભીરતાપૂર્વક સામનો કર્યો છે અને તમામ હિતધારકો પ્રત્યે સંવેદનાપૂર્વક કામગીરી કરવામાં આવી છે. તેમણે જણાવ્યું હતું કે રેલવેએ સમગ્ર દેશમાં આવશ્યક માલ-સામાન વહન કરવામાં રાષ્ટ્રની જીવાદોરી તરીકે કામગીરી કરી છે. શ્રી ગોયલે જણાવ્યું હતું કે, "માત્ર એટલું જ નહીં, અમે આ સમયગાળાનો ઉપયોગ મુખ્ય લાઇનોનું જોડાણ વધારવા જેવી લાંબા સમયથી પડતર કામગીરી, લાંબા સમયથી પડતર સમારકામ હાથ ધરવા, નુકસાનગ્રસ્ત પુલોને તોડવા/ રિપેર કરવા અને અમારી પ્રવર્તમાન માળખાકીય સુવિધાઓમાં સુધારો કરવા માટે કર્યો છે."
રેલવે મંત્રીએ વધુમાં ભારપૂર્વક જણાવ્યું હતું કે, સાથે સાથે અમે માલવહન અને લોજિસ્ટિક વ્યવસાય દ્વારા રજૂ થયેલી ભરપૂર તકો પણ ધ્યાન ઉપર લેવા માંગીએ છીએ અને નજીકના ભવિષ્યમાં અમારી સેવાઓમાં સુધારો કરવા માટે અમે અનેક પગલાંઓનું આયોજન કર્યું છે.
આ બેઠકમાં રેલવે બોર્ડના અધ્યક્ષ અને લોજિસ્ટિક ઉદ્યોગના આગેવાનો સહિત અન્ય ટોચના અધિકારીઓએ ભાગ લીધો હતો. આ બેઠકમાં હિતધારકો માટે કોઇ પ્રકારની વીમા વ્યવસ્થા પૂરી પાડવી, નૂર દરોને તર્કસંગત બનાવવા અને લોજિસ્ટિક કિંમતોને વધારે તાર્કિક બનાવવી, ટર્મિનલની સાથે સાથે બંદરો ઉપર તબક્કાવાર રીતે માલ ચઢાવવા/ ઉતારવાની કાર્યક્ષમતામાં સુધારો કરવો વગેરે જેવા સુચનો પ્રાપ્ત થયા હતા.
ઉદ્યોગ તરફથી પ્રાપ્ત થયેલા સૂચનોને આવકારતાં રેલવે મંત્રીએ જણાવ્યું હતું કે, નવીન પદ્ધતિઓ મહત્વપૂર્ણ બાબત છે અને તે અંગેના ઉપાયો લોજિસ્ટિક કિંમતોમાં ઘટાડો કરવા માટે લાભદાયી હોવા જરૂરી છે. શ્રી ગોયલે જણાવ્યું હતું કે, "માલવહન કામગીરીમાં પરિવર્તન લાવવા અને માલવહન ટ્રાફિકને બમણો કરીને 2.5 અબજ ટન સુધી પહોચાડવાના લક્ષ્યાંકને પ્રાપ્ત કરવામાં સહાયતા મળે તે માટે આપણે શરૂઆતથી અંત સુધી ઝડપી ટ્રેન, વધારે સારી સિગ્નલ વ્યવસ્થા, વધુ શ્રેષ્ઠ સમય નિર્ધારણ અને સમય પત્રક અને વધારે સારા નાણાકીય વિકલ્પોની જરૂર છે."
GP/DS
(
પ્રધાનમંત્રીનું કાર્યાલય
પ્રધાનમંત્રીએ બધાને ઓણમની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ઓણમના શુભ અવસર પર સૌને શુભેચ્છા પાઠવી છે.
પ્રધાનમંત્રીએ X પોસ્ટમાં કહ્યું;
“દરેકને ઓણમની શુભેચ્છાઓ! તમારા જીવનમાં સારા સ્વાસ્થ્ય, અપ્રતિમ આનંદ અને અપાર સમૃદ્ધિની વર્ષા થાય. છેલ્લા ઘણા વર્ષોથી, ઓણમ એક વૈશ્વિક તહેવાર બની ગયો છે અને તે કેરળની જીવંત સંસ્કૃતિને સુંદર રીતે પ્રદર્શિત કરે છે.”
“બધાને અભિનંદન! તમારા જીવનમાં સારા સ્વાસ્થ્ય, અજોડ સુખ અને અપાર સમૃદ્ધિની વર્ષા થાય. વર્ષોથી, ઓણમ એક વૈશ્વિક તહેવાર બની ગયો છે જે કેરળની જીવંત સંસ્કૃતિને સુંદર રીતે પ્રદર્શિત કરે છે.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ દિગ્ગજ બંગાળી અભિનેતા સૌમિત્ર ચેટર્જીના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ દિગ્ગજ બંગાળી અભિનેતા સૌમિત્ર ચેટર્જીના અવસાન અંગે શોક વ્યક્ત કર્યો હતો.
એક ટવીટમાં પ્રધાનમંત્રીએ કહ્યું કે "શ્રી સૌમિત્ર ચેટર્જીનું અવસાન સિનેમાની દુનિયા, પશ્ચિમ બંગાળ અને ભારતના સાંસ્કૃતિક જીવન માટે એક મોટી ખોટ છે. પોતાના અભિનય દ્વારા તેમણે બંગાળી સંવેદનાઓ, ભાવનાઓ અને નીતિ નિયમોને મૂર્ત સ્વરૂપ પ્રદાન કર્યું છે. તેમના અવસાનથી અત્યંત દુઃખી છું. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
SD/GP/BT
(
વહાણવટા મંત્રાલય
ઈન્ટરનેશનલ મેરિટાઈમ ઓર્ગેનાઇઝેશન  હોંગકોંગ આંતરરાષ્ટ્રીય અધિવેશન 2009 માં ભારતના જોડાવાના નિર્ણયની પ્રશંસા કરી
ભારત શિપ રિસાયક્લિંગના વૈશ્વિક શ્રેષ્ઠ પ્રયાસો અને ધોરણો અપનાવવા માટે પ્રતિબદ્ધ છે: શ્રી મનસુખ માંડવિયા
નવી દિલ્હી, 29-11-2019
ઇન્ટરનેશનલ મેરિટાઈમ ઓર્ગેનાઇઝેશન  એ લંડનમાં ચાલુ 31માં સત્ર દરમિયાન, યુકેએ હોંગકોંગ આંતરરાષ્ટ્રીય અધિવેશન 2009 માં જોડાવાના ભારતના નિર્ણયની ખૂબ પ્રશંસા કરી છે. સેક્રેટરી જનરલ આઇ.એમ.ઓ. ની પ્રશંસાઓને લંડન ખાતે ભારતના ઉચ્ચ કમિશનને સત્તાવાર રીતે પહોંચાડવામાં આવી હતી.
હોંગકોંગ કન્વેન્શન 2009 હજી અમલમાં નથી, પરંતુહવે ભારતના જોડાણ સાથે, કન્વેન્શનના અમલમાં પ્રવેશ માટેની ત્રણ શરતોમાંથી પ્રથમ શરત હવે પૂર્ણ થઈ ગઈ છે.
આની સ્વીકૃતિ આપતાં, શિપિંગ મંત્રાલયનાં રાજ્ય કક્ષાનાં મંત્રી  શ્રી મનસુખ માંડવિયાએ કહ્યું છે કે, “IMO ની પ્રશંસા શિપ રિસાયક્લિંગના વૈશ્વિક ધોરણો પ્રત્યેની ભારતની પ્રતિબદ્ધતાની સાક્ષી છે. અમે વૈશ્વિક શ્રેષ્ઠ પ્રયાસો માટે પ્રતિબદ્ધ છીએ અને શિપ રિસાયક્લિંગ ઉદ્યોગમાં રોલ મોડેલ બનવાની ઇચ્છા રાખીએ છીએ. "
તાજેતરમાં, આર્થિક બાબતોની કેબિનેટ સમિતિ  એ શિપ રિસાયક્લિંગ માટેના હોંગકોંગ આંતરરાષ્ટ્રીય કન્વેન્શન પરના ભારતના પ્રવેશને મંજૂરી આપી હતી, જે ભારતમાં શિપ-રિસાયક્લિંગ ઉદ્યોગને વેગ આપવા માટે મદદ કરશે.
ઇન્ટરનેશનલ મેરિટાઈમ ઓર્ગેનાઇઝેશન  એ 2009 માં જહાજોની સલામત અને એનવાયરમેંટલી સાઉન્ડ રિસાયક્લિંગ માટે હોંગકોંગ ઇન્ટરનેશનલ કન્વેન્શનને અપનાવ્યું હતું. આ સુનિશ્ચિત કરવાનું પાછળનું લક્ષ્ય છે કે જહાજોના ઓપરેશનલ જીવનના અંત સુધી પહોંચ્યા પછી જહાજોનું રિસાયકલ કરવામાં આવે તો તે મનુષ્યોના આરોગ્ય, સલામતી અને પર્યાવરણ ને કોઈ બિનજરૂરી જોખમ ન પહોંચાડે.
DK/DS/GP/RP
(Visitor Counter : 137
આવાસ અને ગરીબી ઉન્મૂલન મંત્રાલય
વિખાશાપટ્ટનમ સ્માર્ટ સિટી પરિચાલન કેન્દ્રો કોવિડ-19ના વ્યવસ્થાપન માટે ચોવીસ કલાક કાર્યરત છે
પરિચાલન કેન્દ્રોમાં ટ્રેકિંગ, મોનિટરિંગ અને લોકોમાં જાગૃતિ લાવવાની પ્રવૃત્તિઓ કરવામાં આવે છે
વિશાખાપટ્ટનમમાં આવેલા સ્માર્ટ સિટી પરિચાલન કેન્દ્રો કોવિડ 19ના વ્યવસ્થાપન માટે ત્રણ પાળીમાં ચોવીસ કલાકના ધોરણે કામ કરે છે. આ કેન્દ્રોમાં થતી પ્રવૃત્તિઓનો નીચે ઉલ્લેખ કરવામાં આવ્યો છે:
- સમગ્ર શહેરમાં 90 સ્થળે લગાવવામાં આવેલી સાર્વજનિક જાહેરાત સિસ્ટમ દ્વારા સાવચેતીના પગલાં અને કોવિડ-19 સંબંધિત માહિતીની જાહેરાત કરવામાં આવે છે.
- શહેરમાં મુખ્ય 10 સ્થળે લગાવવામાં આવેલા ડિજિટલ સાઇન બોર્ડ ના માધ્યમથી કોવિડ-19 સંબંધિત માહિતીનો પ્રસાર કરવામાં આવે છે.
- મહત્વપૂર્ણ વિસ્તારો અને મુખ્ય જંકશન પર સર્વેલન્સ સિસ્ટમ ની મદદથી દેખરેખ રાખવામાં આવે છે.
- COC ખાતે આવેલા કોવિડ હેલ્પડેસ્ક/ સંપર્ક કેન્દ્ર દ્વારા દૈનિક ધોરણે CMOH & DMOH સાથે મળીને વિદેશથી આવતા નાગરિકોનું ટ્રેસિંગ અને દેખરેખ રાખવામાં આવે છે. જાહેર આરોગ્ય જેવા વિભાગો, શહેર અને જિલ્લા સ્તરના અધિકારીઓ સાથે સમય સમયે સંકલન કરવા માટે હેલ્પડેસ્ક/ સંપર્ક કેન્દ્રો ચોવીસ કલાકના ધોરણે કામ કરે છે.
- ઇમજરન્સી કૉલ્સના જવાબ આપવા અને તદઅનુસાર વિવિધ વિભાગો સાથે ફોલોઅપ લેવા માટે COC ખાતે ટૉલ ફ્રી નંબર શરૂ કરવામાં આવ્યો છે.
- વિદેશથી પરત ફરેલા તમામ લોકોને ટ્રેસ કરવા અને તેમની સ્થાન જાણવા માટે મોબાઇલ એપ્લિકેશન તૈયાર કરવામાં આવી છે. મોબાઇલ એપ્લિકેશન પરથી પ્રાપ્ત થયેલી માહિતીના આધારે ક્લસ્ટર મેપિંગ અને ઉચ્ચ જોખમના રંગોના કોડ સાથેનું મેપિંગ કરવામાં આવે છે જેમાં GISનો ઉપયોગ કરીને COCમાં શ્રેણી અનુસાર ક્લસ્ટર એટલે કે 0-14, 15-28 અને 28 દિવસથી વધુ એ પ્રમાણે મેપિંગ કરવામાં આવે છે. ઉપરોક્ત વિશ્લેષણના આધારે જિલ્લા વહીવટીતંત્ર દ્વારા રેન્ડમ નમૂના પણ એકત્રીત કરવામાં આવે છે.
- ઓળખી કાઢવામાં આવેલા પોઝિટીવ વિસ્તારોમાં ફિલ્ડ સ્તરે ANM/ આશા/ સ્વયંસેવકો દ્વારા ચેપગ્રસ્ત ક્લસ્ટરના સર્વેક્ષણ માટે મોબાઇલ એપ્લિકેશન તૈયાર કરવામાં આવી છે.
- વિશાખાપટ્ટનમમાં 20 ઝડપી પ્રતિક્રિયા ટીમ  તૈયાર કરવામાં આવી છે અને આ ટીમોનું સંબંધિત ટીમની એમ્બ્યુલન્સમાં લગાવવામાં આવેલા મોબાઇલ ટેબના આધારે ટ્રેકિંગ કરવામાં આવે છે.
- RRT એપ્લિકેશન તૈયાર કરવામાં આવી છે જેમાં સંબંધિત ટીમોના તમામ ડૉક્ટર ફિલ્ડ પરથી સીધા જ શંકાસ્પદ/ તપાસ કરવામાં આવેલા લોકોની વિગતો અપલોડ કરી રહ્યા છે. આ તમામ વિગતો પર COC અને સંબંધિત સમિતિઓ દ્વારા વાસ્તવિક સમયમાં જ દેખરેખ રાખવામાં આવે છે.
- લક્ષણો દેખાતા હોય તેવા લોકોના નમૂનાના એકત્રીકરણ માટે 4 મોબાઇલ ટીમનું ગઠન કરવામાં આવ્યું છે. આ ટીમો પર COC દ્વારા મોબાઇલ ટેબ આધારિત ટ્રેકિંગ દ્વારા દેખરેખ રાખવામાં આવે છે. વધુમાં વાસ્તવિક સમયમાં જ મોબાઇલ એપ્લિકેશનના માધ્યમથી સંબંધિત ડૉક્ટરો દ્વારા જે-તે દર્દીની વિગતો સબમિટ કરવામાં આવે છે.
- સ્વયંસેવકો દ્વારા ઘરે ઘરે જઇને કરવામાં આવતા સર્વેક્ષણ પર દેખરેખ રાખવામાં આવે છે અને નિયમિત ધોરણે સંબંધિત સમિતિના ઇન્ચાર્જ સમક્ષ તેનો અહેવાલ રજૂ કરવામાં આવે છે.
- જાહેર આરોગ્ય શાખા દ્વારા ચેપગ્રસ્ત વિસ્તારોમાં બ્લિચિંગ અને સફાઇની અન્ય પ્રવૃત્તિઓ પર દેખરેખ રાખવા માટે એક મોબાઇલ એપ્લિકેશન તૈયાર કરવામાં આવી રહી છે.
- આવશ્યક ચીજો અને કરિયાણાને વેન્ડરની વિગતોનો સોશિયલ મીડિયાના માધ્યમથી પ્રસાર કરવામાં આવે છે. સમર્પિત હેલ્પડેસ્ક નંબરો 0891- 2869106, 2869110 પણ લોકોમાં ફરતા કરવામાં આવ્યા છે જેથી આવશ્યક ચીજો અથવા કરિયાણા સંબંધિત કોઇપણ ફરિયાદોનું નિરાકરણ લાવી શકાય.
- સાવચેતીના સંદેશા/ માહિતીઓ ટ્વીટર/ ફેસબુક જેવા સોશિયલ મીડિયા પ્લેટફોર્મ દ્વારા પ્રકાશિત કરવામાં આવે છે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ કર્ણાટક રાજ્યોત્સવ પર કર્ણાટકના લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ કર્ણાટક રાજ્યોત્સવ નિમિત્તે કર્ણાટકની જનતાને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું; "કર્ણાટક રાજ્યોત્સવના વિશેષ અવસર પર શુભકામનાઓ. કર્ણાટક તેના લોકોના નવીન ઉત્સાહને કારણે એક વિશેષ છાપ ધરાવે છે. રાજ્ય ઉત્કૃષ્ટ સંશોધન અને સાહસમાં મોખરે છે. આગામી સમયમાં કર્ણાટક સફળતાની નવી ઊંચાઈઓ સર કરે. "
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ટીટી ચેમ્પિયન વિશ્વ દીનદયાલનના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ટીટી ચેમ્પિયન, વિશ્વ દીનદયાલનના નિધન પર ઊંડો શોક વ્યક્ત કર્યો છે. શ્રી મોદીએ કહ્યું કે વિશ્વ દીનદયાલનની સાથી ખેલાડીઓ દ્વારા પ્રશંસા કરવામાં આવી હતી અને તેણે ઘણી સ્પર્ધાઓમાં પોતાને અલગ પાડ્યા હતા.
એક ટ્વીટમાં, પ્રધાનમંત્રીએ કહ્યું; "ટીટી ચેમ્પિયન વિશ્વ દીનદયાલનનું અવસાન આઘાતજનક અને દુઃખદ છે. તે સાથી ખેલાડીઓ દ્વારા વખાણવામાં આવ્યો હતો અને તેણે ઘણી સ્પર્ધાઓમાં પોતાને અલગ પાડ્યા હતા. આ દુ:ખદ ઘડીમાં મારા વિચારો તેમના પરિવાર અને મિત્રો સાથે છે. ઓમ શાંતિ."
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પશુ સંવર્ધન, ડેરી અને મત્સ્ય ઉછેર મંત્રાલય
મત્સ્યોદ્યોગ, પશુપાલન અને ડેરી મંત્રાલય દ્વારા આયોજિત યોગ કાર્યક્રમ
આઝાદીના અમૃત મહોત્સવ અંતર્ગત આ કાર્યક્રમ યોજાશે
21મી જૂન 2022ના રોજ આયોજિત થનારા આંતરરાષ્ટ્રીય યોગ દિવસ  2022ના કાઉન્ટડાઉન તરીકે મત્સ્યોદ્યોગ, પશુપાલન અને ડેરી મંત્રાલયના મત્સ્યોદ્યોગ વિભાગ દ્વારા 9મી મે 2022ના રોજ યોગ કાર્યક્રમનું આયોજન કરવામાં આવી રહ્યું છે. ભારતની આઝાદીના 75 વર્ષ - આ પ્રસંગ વર્ષના ગૌરવશાળી વર્ષોની ઉજવણી કરવા માટે 'આઝાદી કા અમૃત મહોત્સવ' ઉજવવા માટે મત્સ્યોદ્યોગ વિભાગ દ્વારા કરવામાં આવી રહેલા પ્રયાસો પૈકી એક છે.
ઉદઘાટન કાર્યક્રમોની શ્રેણીમાંથી પ્રથમનું ઉદઘાટન કેન્દ્રીય મત્સ્યોદ્યોગ, પશુપાલન અને ડેરી મંત્રી શ્રી પુરુષોત્તમ રૂપાલા દ્વારા 9મી મેના રોજ ગુજરાતના પોરબંદરમાં કરવામાં આવશે. મંત્રીશ્રીની સાથે મત્સ્યોદ્યોગ વિભાગના સચિવ શ્રી જે. એન. સ્વૈનના નેતૃત્વ હેઠળ વિભાગ અને પ્રાદેશિક કચેરીઓના અધિકારીઓની ટીમ હશે. તેની સમાંતર મત્સ્યોદ્યોગ, પશુપાલન અને ડેરી રાજ્ય મંત્રી ડો. સંજીવ કુમાર બાલ્યાન અને રાજ્ય મંત્રી  આ કાર્યક્રમમાં ભાગ લેશે. ડૉ. એલ મુરુગન અનુક્રમે વારાણસી, ઉત્તર પ્રદેશ અને મહાબલીપુરમ, તમિલનાડુમાં કાઉન્ટડાઉન કાર્યક્રમોનું ઉદ્ઘાટન કરશે.
મત્સ્ય ખેડુતો, માછીમારો, મત્સ્યોદ્યોગ, નાગરિક સમાજ સંગઠનો, મત્સ્યોદ્યોગ ઇકોસિસ્ટમ સાથે સંકળાયેલા અન્ય હોદ્દેદારો, સરકારી અધિકારીઓ, યુવાનો અને મહિલાઓ સહિત સ્થાનિક લોકો સહિત 1,000 થી વધુ લોકો આ કાઉન્ટડાઉન યોગ કાર્યક્રમમાં તમામ સ્થળોએ શારીરિક રીતે ઉપસ્થિત રહેશે. અન્ય ઘણા લોકો વર્ચ્યુઅલ રીતે જોડાશે. 21મી જૂન 2022ના રોજ યોજાનાર આંતરરાષ્ટ્રીય યોગ દિવસ  પહેલા, આ કાઉન્ટડાઉન ઈવેન્ટ્સનો ઉદ્દેશ્ય નિયમિત જીવનમાં યોગના મહત્વ અંગે સમગ્ર દેશમાં વ્યાપક પહોંચ અને જાગૃતિ લાવવાનો છે અને તમામ લોકોને તેમના સર્વાંગી વિકાસ અને સુખાકારી માટે તેનો અભ્યાસ કરવા પ્રેરિત કરવાનો છે. યુનેસ્કોએ પણ યોગને અમૂર્ત વિશ્વ ધરોહર તરીકે સૂચિબદ્ધ કર્યો છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 157
પ્રધાનમંત્રીનું કાર્યાલય
પ્રધાનમંત્રી શ્રીએ, પીએમ આવાસ યોજનાના લાભાર્થી એન. સુબ્બુલક્ષ્મીનો પત્ર શેર કર્યો
પ્રધાનમંત્રી શ્રી નરેન્દ્ર મોદીએ એન. સુબ્બુલક્ષ્મીનો એક હૃદયસ્પર્શી પત્ર શેર કર્યો છે, જેમણે પીએમ આવાસ યોજના હેઠળ ઘર મેળવવા પર તેમની ખુશી વ્યક્ત કરી હતી. શ્રી મોદીએ માહિતી આપી હતી કે તેઓ પ્રસાર ભારતીના બોર્ડના ભૂતપૂર્વ સભ્ય સી.આર કેશવનને નવી દિલ્હીમાં તેમના નિવાસસ્થાને મળ્યા હતા. શ્રી કેશવને એક પત્ર શેર કર્યો.
એન. સુબ્બુલક્ષ્મી પ્રધાનમંત્રીને. શ્રીમતી સુબ્બુલક્ષ્મી સી.આર કેશવનના ઘરમાં રસોઈયા તરીકે કામ કરે છે અને તે મદુરાઈની છે. તેણીએ તેના ઘરના ફોટા શેર કર્યા અને તેણીનો આભાર અને આશીર્વાદ પાઠવ્યા.
પ્રધાનમંત્રીએ ટ્વીટ કર્યું;
“આજે હું @crkesavanને મળ્યો જેમણે એન. સુબ્બુલક્ષ્મીજીનો ખૂબ જ હૃદયસ્પર્શી પત્ર શેર કર્યો, જેઓ તેમના ઘરમાં રસોઈયા તરીકે કામ કરે છે. મદુરાઈના રહેવાસી, એન. સુબ્બુલક્ષ્મીજીએ નાણાકીય સમસ્યાઓ સહિત અનેક પડકારોનો સામનો કરવો પડ્યો. તેણીએ પીએમ આવાસ યોજના હેઠળ ઘર માટે સફળતાપૂર્વક અરજી કરી.
“તેમના પત્રમાં એન. સુબ્બુલક્ષ્મીજીએ એ પણ શેર કર્યું કે કેવી રીતે આ ઘર તેમના માટે પ્રથમ છે અને તે તેમના જીવનમાં આદર અને પ્રતિષ્ઠા પણ લાવ્યું છે. તેણીએ તેના ઘરના ફોટા શેર કર્યા અને તેણીનો આભાર અને આશીર્વાદ પાઠવ્યા. તે એવા આશીર્વાદ છે જે મહાન શક્તિનો સ્ત્રોત છે.”
“એન. સુબ્બુલક્ષ્મીજીની જેમ, એવા અસંખ્ય લોકો છે જેમનું જીવન પીએમ આવાસ યોજનાને કારણે બદલાઈ ગયું છે. એક ઘર તેમના જીવનમાં ગુણાત્મક તફાવત લાવ્યું છે. આ યોજના મહિલા સશક્તિકરણને આગળ વધારવામાં પણ મોખરે રહી છે.”
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ હિમાચલ પ્રદેશના લોકોને હિમાચલ દિવસની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ હિમાચલ પ્રદેશના લોકોને હિમાચલ દિવસની શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
“હિમાચલ દિવસના અવસર પર હિમાચલ પ્રદેશના તમામ લોકોને ખૂબ ખૂબ અભિનંદન. હું ઈચ્છું છું કે કુદરતી સૌંદર્ય અને પર્યટન માટે પ્રખ્યાત આ રાજ્યના લોકોનું જીવન હંમેશા સમૃદ્ધ અને સુખમય રહે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ ગુજરાતના અમદાવાદમાં સાયન્સ સિટીની મુલાકાત લીધી
પ્રધાનમંત્રી શ્રી નરેન્દ્ર મોદીએ આજે ગુજરાતના અમદાવાદમાં સાયન્સ સિટીની મુલાકાત લીધી હતી. તેમણે રોબોટિક્સ ગેલેરી, નેચર પાર્ક, એક્વેટિક ગેલેરી અને શાર્ક ટનલની મુલાકાત લીધી અને આ પ્રસંગે પ્રદર્શિત પ્રદર્શનને પણ નિહાળ્યું.
પ્રધાનમંત્રીએ X પર એક થ્રેડ પોસ્ટ કર્યો:
“સવારનો એક ભાગ ગુજરાત સાયન્સ સિટીના આકર્ષક આકર્ષણોની શોધખોળમાં વિતાવ્યો. રોબોટિક્સ ગેલેરી સાથે શરૂ થયું, જ્યાં રોબોટિક્સની અપાર સંભાવનાને તેજસ્વી રીતે દર્શાવવામાં આવી છે. કેવી રીતે આ ટેક્નોલોજીઓ યુવાનોમાં જિજ્ઞાસા જગાડે છે તે જોઈને આનંદ થયો.”
“રોબોટિક્સ ગેલેરી ડીઆરડીઓ રોબોટ્સ, માઇક્રોબોટ્સ, એગ્રીકલ્ચર રોબોટ, મેડિકલ રોબોટ્સ, સ્પેસ રોબોટ અને બીજું ઘણું પ્રદર્શિત કરે છે. આ આકર્ષક પ્રદર્શનો દ્વારા, આરોગ્યસંભાળ, ઉત્પાદન અને રોજિંદા જીવનમાં રોબોટિક્સની પરિવર્તનશીલ શક્તિ સ્પષ્ટપણે દેખાય છે."
"રોબોટિક્સ ગેલેરીના કાફેમાં રોબોટ્સ દ્વારા પીરસવામાં આવતી ચાના કપનો પણ આનંદ લીધો."
ગુજરાત સાયન્સ સિટીમાં ખળભળાટ મચાવનાર નેચર પાર્ક એક શાંત અને આકર્ષક સ્થળ છે. પ્રકૃતિ પ્રેમીઓ અને વનસ્પતિશાસ્ત્રીઓ બંને માટે તે મુલાકાત લેવી આવશ્યક છે. આ ઉદ્યાન માત્ર જૈવવિવિધતાને પ્રોત્સાહન આપતું નથી પરંતુ લોકો માટે શૈક્ષણિક પ્લેટફોર્મ તરીકે પણ કામ કરે છે.
“ચોક્કસ વૉકિંગ રૂટ્સ રસ્તામાં વિવિધ અનુભવો આપે છે. તે પર્યાવરણીય સંરક્ષણ અને ટકાઉપણું પર મૂલ્યવાન પાઠ પ્રદાન કરે છે. કેક્ટસ ગાર્ડન, બ્લોક પ્લાન્ટેશન, ઓક્સિજન પાર્ક અને અન્ય આકર્ષણોની પણ મુલાકાત લો.
“સાયન્સ સિટી ખાતે એક્વેટિક ગેલેરી એ જળચર જૈવવિવિધતા અને દરિયાઈ અજાયબીઓની ઉજવણી છે. તે આપણા જળચર ઇકોસિસ્ટમના નાજુક છતાં ગતિશીલ સંતુલનને હાઇલાઇટ કરે છે. તે માત્ર એક શૈક્ષણિક અનુભવ જ નથી, પણ મોજાંની નીચેની દુનિયા માટે સંરક્ષણ અને ઊંડો આદર પણ છે.”
“શાર્ક ટનલ એ શાર્ક પ્રજાતિઓની વૈવિધ્યસભર શ્રેણી દર્શાવતો આનંદદાયક અનુભવ છે. જેમ જેમ તમે ટનલમાંથી પસાર થશો તેમ, તમે દરિયાઈ જીવનની વિવિધતા પર ખૂબ જ આશ્ચર્ય પામશો. તે ખરેખર મનમોહક છે.”
"આ સુંદર છે"
પ્રધાનમંત્રીની સાથે ગુજરાતના રાજ્યપાલ શ્રી આચાર્ય દેવવ્રત અને ગુજરાતના મુખ્યમંત્રી શ્રી ભૂપેન્દ્ર પટેલ પણ હતા.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે દીવ અને દમણ સિવિલ કોર્ટ  નિયમન, 2019 તથા દાદર અને નગર હવેલી  સંશોધન નિયમન, 2019ની ઘોષણાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે બંધારણની કલમ 240 અંતર્ગત દીવ અને દમણ સિવિલ કોર્ટ  નિયમન, 2019ની ઘોષણાને મંજૂરી આપી દીધી છે.
લાભ:
આ પગલાથી ન્યાયિક સેવામાં એકરૂપતા લાવવામાં મદદ મળશે. અત્યારનાં મર્યાદિત આર્થિક ક્ષેત્રાધિકારને કારણે કાયદાકિય પ્રક્રિયામાં સંકળાયેલા લોકોને અપીલ દાખલ કરવા માટે મુંબઈ જવાની મુશ્કેલીઓ દૂર કરવામાં મદદ મળશે. સંવર્ધિત આર્થિક ક્ષેત્રાધિકારથી કેન્દ્રશાસિત પ્રદેશની બહાર પ્રવાસ કર્યા વિના કાયદેસર પ્રક્રિયામાં સંકળાયેલા લોકોની પહોંચ સરળ બનવા ઉપરાંત ન્યાય આપતી વ્યવસ્થાની પ્રક્રિયામાં ઝડપ વધારવામાં મદદ મળશે.
NP/J.Khunt/GP/RP
(Visitor Counter : 129
પ્રધાનમંત્રીનું કાર્યાલય
પ્રધાનમંત્રીએ જર્મન ચાન્સેલર સાથે ગાંધી સ્મૃતિની મુલાકાત લીધી
પ્રધાનમંત્રી શ્રી નરેન્દ્ર મોદીએ આજે નવી દિલ્હી ખાતે જર્મન ચાન્સેલર ડૉ. એન્જેલા મર્કેલ સાથે ગાંધી સ્મૃતિની મુલાકાત લીધી હતી.
પ્રધાનમંત્રીએ ખ્યાતનામ પદ્મ ભૂષણ શ્રી રામ સુથાર દ્વારા તૈયાર કરવામાં આવેલ મહાત્મા ગાંધીની પ્રતિમા સમક્ષ જર્મન ચાન્સેલરનું અભિવાદન કર્યું હતું.
આ સ્થળના મહત્વ વિષે જણાવતા પ્રધાનમંત્રીએ ડૉ. મર્કેલને માહિતી આપી કે આ સ્મૃતિ એ જગ્યા પર સ્થિત છે જ્યાં મહાત્મા ગાંધીએ તેમના જીવનના છેલ્લા કેટલાક મહિનાઓ વિતાવ્યા હતા અને ત્યાર બાદ 30 જાન્યુઆરી 1948ના રોજ તેમની હત્યા કરવામાં આવી હતી.
વિશ્વ નેતાઓએ ત્યારબાદ સંગ્રહાલયની મુલાકાત લીધી અને પ્રખ્યાત કલાકાર શ્રી ઉપેન્દ્ર મહારથી અને શાંતિ નિકેતનના શ્રી નંદલાલ બોઝના શિષ્ય તથા ઇન્ડો હંગેરિયન ચિત્રકાર એલિઝાબેથ બ્રૂનર દ્વારા તૈયાર કરવામાં આવેલ સ્કેચ અને ચિત્રો નિહાળ્યા હતા. તેઓએ શ્રી બિરાદ રાજારામ યાજ્ઞિક દ્વારા તૈયાર કરવામાં આવેલ અહિંસા અને સત્યાગ્રહની થીમ પર આધારિત ડિજિટલ ગેલેરી પણ નિહાળી હતી.
નેતાઓએ ત્યારબાદ સંગ્રહાલયમાં જુદા-જુદા ડિજિટલ ઇન્સ્ટોલેશનની મૂલાકાત લીધી. તેમાં આલ્બર્ટ આઇન્સ્ટાઇન દ્વારા મહાત્મા ગાંધીને અપાયેલ ઓડિયો પ્રશંસાપત્રનો અને 107 દેશોમાં ગવાયેલ ‘વૈષ્ણવજન તો..’ ગીતના અનુવાદને દર્શાવતા સંવાદાત્મક કિઓસ્કનો પણ સમાવેશ થાય છે.
ત્યાર બાદપ્રધાનમંત્રી શ્રી નરેન્દ્ર મોદી અને જર્મન ચાન્સેલર ડૉ. એન્જેલા મર્કેલે શહીદ સ્તંભ ખાતે મહાત્મા ગાંધીને પુષ્પાંજલિ અર્પણ કરી.
RP
(Visitor Counter : 153
પ્રધાનમંત્રીનું કાર્યાલય
પ્રધાનમંત્રીએ બાળકો સાથે રક્ષાબંધનની ઉજવણી કરી
પ્રધાનમંત્રીએ બાળકો સાથે વિવિધ મુદ્દાઓ પર વાતચીત કરી
બાળકોએ ચંદ્રયાન-3ની તાજેતરની સફળતા અંગે તેમની હકારાત્મક લાગણીઓ શેર કરી અને આગામી આદિત્ય એલ-1 મિશન વિશે તેમનો ઉત્સાહ વ્યક્ત કર્યો
પ્રધાનમંત્રી શ્રી નરેન્દ્ર મોદીએ આજે 7, લોક કલ્યાણ માર્ગ ખાતે બાળકો સાથે રક્ષાબંધનની ઉજવણી કરી.
બાળકોએ પ્રધાનમંત્રીને રાખડી બાંધી, તેમજ તેમની સાથે વિવિધ મુદ્દાઓ પર વાતચીત કરી. બાળકોએ ચંદ્રયાન-3 મિશનની તાજેતરની સફળતા પર તેમની હકારાત્મક લાગણીઓ શેર કરી અને આગામી આદિત્ય એલ-1 મિશન વિશે તેમનો ઉત્સાહ વ્યક્ત કર્યો.
બાળકોએ વાર્તાલાપ દરમિયાન કવિતાઓનું પઠન કર્યું અને ગીતો પણ ગાયાં. તેમના અભિવ્યક્તિથી પ્રભાવિત થઈને, પ્રધાનમંત્રીએ તેમને જાહેર લાભ માટે સરકારી યોજનાઓ સહિત વિવિધ વિષયો પર કવિતાઓ લખવા માટે પ્રોત્સાહિત કર્યા. આત્મનિર્ભરતાનું મહત્વ સમજાવતા પ્રધાનમંત્રીએ બાળકોને મેડ ઈન ઈન્ડિયા ઉત્પાદનોનો ઉપયોગ કરવાની સલાહ પણ આપી હતી.
વિવિધ વિદ્યાર્થીઓ, તેમના શિક્ષકો સાથે, ઉજવણીમાં ભાગ લીધો હતો. એનજીઓના પ્રતિનિધિઓ, વૃંદાવનની વિધવાઓ તેમજ અન્ય વ્યક્તિઓ પણ ઉપસ્થિત રહ્યા હતા.
CB/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે કંપની  વિધેયક, 2019ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે કંપની કાયદા, 2013માં સુધારો લાવવા માટે કંપની  વિધેયક, 2019ને મંજૂરી આપી છે.
આ વિધેયક અંતર્ગત નાદારીના એવા કેસો કે જેને હેતુપૂર્વક નિર્ધારિત કરી શકાય, જે અન્યથા છેતરપિંડીના ઇરાદાથી નથી અથવા મોટાપાયે જાહેરહિતમાં સંડોવાયેલ નથી તેની ગુનાખોરી દૂર કરશે. તેનાથી દેશમાં ગુનાખોરીમાં ન્યાય પ્રણાલીને આગળ ધરાવવામાં મદદ મળી શકશે. આ વિધેયકના કારણે કાયદાનું પાલન કરનારી કોર્પોરેટ કંપનીઓને કામ કરવામાં વધુ સરળતા કરી આપશે.
અગાઉ, કંપની  વિધેયક, 2015માં કાયદાની કેટલીક ચોકક્સ જોગવાઇઓમાં સુધારો કરવામાં આવ્યો હતો જેથી કાયદાની વિવિધ જોગવાઇઓના અમલીકરણમાં પડતી સમસ્યાઓનો નિકાલ લાવી શકાય.
SD/DS/GP
(
પ્રધાનમંત્રીનું કાર્યાલય
પ્રધાનમંત્રી 22 જાન્યુઆરીના રોજ વારાણસીમાં કોવિડ રસીકરણ અભિયાનના લાભાર્થીઓ અને રસીકરણ કરનારાઓ સાથે સંવાદ કરશે
પ્રધાનમંત્રી શ્રી નરેન્દ્ર મોદી 22 જાન્યુઆરી, 2021ના રોજ વિડિયો કોન્ફરન્સિંગ દ્વારા વારાણસીમાં કોવિડ રસીકરણ અભિયાનના લાભાર્થીઓ અને રસીકરણ કરનારાઓ સાથે સંવાદ કરશે. આ ક્રિયાપ્રતિક્રિયામાં ભાગ લેનારાઓ રસીકરણનો પોતાનો ખુદનો અનુભવ શેર કરશે.
આ ક્રિયાપ્રતિક્રિયા એ વૈજ્ઞાનિકો, રાજકીય નેતાઓ, અધિકારીઓ અને અન્ય હિસ્સેદારો સાથે સતત સંવાદ અને ચર્ચાને અનુસરશે જેથી વિશ્વની સૌથી મોટી રસીકરણ ડ્રાઇવનું સરળ સંચાલન કરવામાં આવે.
SD/GP/BT
(
પ્રધાનમંત્રીનું કાર્યાલય
પડોશી રાષ્ટ્રોના વડાઓએ પ્રધાનમંત્રી અને ભારત સરકારને કોવિડ-19 સામે સફળતાપૂર્વક રસીકરણ કવાયત શરૂ કરવા બદલ અભિનંદન પાઠવ્યા
પડોશી રાષ્ટ્રોના વડાઓએ પ્રધાનમંત્રી શ્રી નરેન્દ્ર મોદી અને ભારત સરકારને કોવિડ-19 સામે 16 જાન્યુઆરી 2021ના રોજ સફળતાપૂર્વક રસીકરણ કવાયત શરૂ કરવા બદલ અભિનંદન પાઠવ્યા.
શ્રીલંકાના રાષ્ટ્રપ્રમુખ ગોતાબાયા રાજપક્ષેએ ટ્વીટ દ્વારા જણાવ્યું હતું કે, “#COVID19 રસી આપવાનું સફળતાપૂર્વક શરૂ કરવા બદલ અને મિત્ર પડોશી રાષ્ટ્રો પ્રત્યે ઉમદા ભાવના રાખવા બદલ હું પ્રધાનમંત્રી શ્રી @narendramodi ને હૃદયથી અભિનંદન પાઠવું છું.”શ્રીલંકાના પ્રધાનમંત્રી શ્રી મહિન્દા રાજપક્ષેએ એક ટ્વીટમાં લખ્યું હતું કે, “#COVID19 રસીકરણની મહા કવાયત શરૂ કરીને આ મહત્વપૂર્ણ પગલું ભરવા બદલ પ્રધાનમંત્રી @narendramodi અને ભારત સરકારને ખૂબ જ અભિનંદન. અમે આ વિનાશકારી મહામારીના અંતની શરૂઆત જોઇ રહ્યાં છીએ.”
માલદીવ્સ પ્રજાસત્તાકના રાષ્ટ્રપ્રમુખ શ્રી ઇબ્રાહીમ મોહંમદ સોહિલે એક ટ્વીટમાં જણાવ્યું હતું કે, “ભારતની સમગ્ર વસ્તીને કોવિડ-19 સામે રસી આપવા માટે આ સીમાચિહ્નરૂપ કાર્યક્રમનો પ્રારંભ કરવા બદલ પ્રધાનમંત્રી @narendramodi અને ભારત સરકારને અભિનંદન. મને પૂર્ણ વિશ્વાસ છે કે, તમે આ પ્રયાસમાં સફળ થશો અને છેવટે અમને કોવિડ-19નો અંત દેખાઇ રહ્યો છે.”
ભૂતાનના પ્રધાનમંત્રી ડૉ. લોતાય શેરિંગે ટ્વીટમાં જણાવ્યું હતું કે, “હું પ્રધાનમંત્રી @narendramodi અને ભારત સરકારને સમગ્ર દેશમાં કોવિડ-19 રસીકરણનો આજથી પ્રારંભ કરવા બદલ અભિનંદન પાઠવું છુ. અમને આશા છે કે, તમામ દુઃખોનો અંત લાવવા માટે આ બાબત અમારી સમક્ષ એક જવાબ રૂપે આવી છે અને આપણે આ મહામારીનો અંત લાવી શક્યા છીએ.”
SD/GP
(
પ્રધાનમંત્રીનું કાર્યાલય
પ્રધાનમંત્રી શ્રીએ રાજસ્થાનના પૂર્વ મુખ્યમંત્રી શ્રી જગન્નાથ પહાડિયાના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ રાજસ્થાનના પૂર્વ મુખ્યમંત્રી શ્રી જગન્નાથ પહાડિયાજીના અવસાન પર દુઃખ વ્યક્ત કર્યું છે.
એક ટવીટમાં પ્રધાનમંત્રીએ કહ્યું, “રાજસ્થાનના ભૂતપૂર્વ મુખ્યમંત્રી શ્રી જગન્નાથ પહાડિયાજીના નિધનથી દુઃખ થયું છે. તેમની લાંબી રાજકીય અને વહીવટી કારકીર્દિમાં, તેમણે વધુ સામાજિક સશક્તિકરણમાં નોંધપાત્ર યોગદાન આપ્યું. તેમના પરિવાર અને સમર્થકો પ્રત્યે સંવેદના. ઓમ શાંતિ "
SD/GP
(
પ્રધાનમંત્રીનું કાર્યાલય
પ્રધાનમંત્રીએ ડૉ. રામ મનોહર લોહિયાને એમની જન્મજયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ ડૉ. રામ મનોહર લોહિયાને એમની જન્મજયંતી પર શ્રદ્ધાંજલિ અર્પણ કરી હતી.
ટ્વીટ કરી શ્રી મોદીએ જણાવ્યું હતુ કે, ડૉ. લોહિયાનું સામાજિક સશક્તીકરણ માટેનું મહાન કાર્ય અને સેવાની ભાવના સાથે જોડાયેલા એમના વિચાર દેશવાસીઓને હંમેશા પ્રેરણા આપતા રહેશે.
RP
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..90 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 8.01 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,90,17,325
|
|
બાકી ઉપલબ્ધ
|
|
8,01,87,710
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.90 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 8.01કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
(Visitor Counter : 100
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રપતિ ભવનમાં સંરક્ષણ રોકાણ સમારોહમાં હાજરી આપી
પ્રધાનમંત્રી શ્રી નરેન્દ્ર મોદીએ નવી દિલ્હીમાં રાષ્ટ્રપતિ ભવનમાં સંરક્ષણ રોકાણ સમારોહમાં હાજરી આપી હતી. સમારોહમાં વીરતા પુરસ્કાર એનાયત કરવામાં આવ્યા હતા.
એક ટ્વીટમાં, પ્રધાનમંત્રીએ કહ્યું;
"આજે અગાઉ, ડિફેન્સ ઇન્વેસ્ટિચર સમારોહમાં હાજરી આપી હતી જ્યાં વીરતા પુરસ્કારો એનાયત કરવામાં આવ્યા હતા."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(